33. ΒΑΣΙΛΙΚΟΝ ΔΙΑΤΑΓΜΑ της 29 Φεβρ./4 Μαρτ. 1952 Περί τρόπου μεταβιβάσεως ή διαθέσεως περιελθόντων εις το Ελληνικόν Δημόσιον εχθρικών σημάτων. Έχοντες υπ’ όψιν τας διατάξεις της παρ. 4 του άρθρ. 26 του υπ. αριθ. 1138/1949 Ν.Δ/τος «περί των εχθρικών περιουσιών» ως και την υπ’ αριθ. 72/1952 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και του Εμπορίου Υπουργών, απεφασίσαμεν και διατάσσομεν: Άρθρον μόνον.-1.Η μεταβίβασις ή διάθεσις από μέρους του Δημοσίου των εχθρικών κατά την έννοιαν του Ν.Δ. 1138/1949 «περί εχθρικών περιουσιών» σημάτων των περιελθόντων αυτώ δυνάμει της παραγρ. 1 του άρθρ. 1 του Α.Ν. 1530/1950 «περί συμπληρώσεως, τροποποιήσεως και καταργήσεως ενίων διατάξεων του Ν.Δ. 1138/1949 κλπ.» γίγνεται δια κοινής εκάστοτε αποφάσεως των Υπουργών επί των Οικονομικών και του Εμπορίου, δι’ ης ορίζεται το μεταβιβαστέον ή διαθετέον σήμα και τα στοιχεία και οι όροι, υφ’ ους γενήσεται η μεταβίβασις ή διάθεσις και κατά παρέκκλισιν των περί τούτων κειμένων διατάξεων. 2.Η καταχώρησις της κατά την προηγουμένην παράγραφον του παρόντος άρθρου μεταβιβάσεως ή διαθέσεως εις τα βιβλία σημάτων γίγνεται κατά τας κειμένας διατάξεις και επί τη τηρήσει των υπό τούτων προβλεπομένων διατυπώσεων. Σελ.172(β) Τεύχος 1210-Σελ.34 